21 - 21. kristen frihed og samvittighedsfrihed
1. den frihed, som kristus har købt til de troende under evangeliet, ligger i deres frihed fra syndens skyld 1 og fra guds fordømmende vrede, fra lovens strenghed og forbandelse, og i deres udfrielse fra den nuværende onde verden, 2 fra satans slaveri, 3 fra syndens herredømme, 4 fra forfølgelsers fortræd, 5 fra frygten for døden og dens brod, fra gravens sejr 6 og fra evig fortabelse. 7 denne frihed ses også i deres frie adgang til gud og deres evne til at adlyde ham ikke med en slaves frygt, 8 men med et barns kærlighed og et villigt sind. 9

alle disse friheder blev også oplevet af de hellige under det gamle testamentes lov, 10 men for nye testamentes troende er denne frihed endnu større, for de er frigjorte fra den ceremonielle lovs åg, som den jødiske kirke var underkastet. de kan også med større frimodighed træde frem for nådens trone og opnå større delagtighed i guds frie ånd end troende under loven normalt oplevede. 11

2. gud alene er herre over samvittigheden 12 og har holdt den fri fra alle læresætninger og menneskebud, som på nogen måde er i modsætning til hans ord eller ikke indeholdt i det.13 at tro sådanne læresætninger og adlyde sådanne bud af samvittighedsgrunde er altså at forråde sand samvittighedsfrihed. 14 det at kræve ubetinget troskab, dvs. absolut og blind lydighed, er at ødelægge samvittighedsfrihed og også fornuft. 15

3. de som under foregivelse af kristen samvittighedsfrihed gør synd eller huser en syndig lyst, forvrænger målet med evangeliets nåde til deres egen undergang. 16 de ødelægger fuldstændigt formålet med kristen frihed, som er, at vi, udfriede fra vore fjenders magt, må tjene herren uden frygt i fromhed og retfærdighed for hans åsyn alle vore dage. 17



 


 gal 3,13.
 gal 1,4.
 apg 26,18.
 rom 8,3.
 rom 8,3.
 1 kor 15,54-57.
 1 thess 1,10.
 rom 8,15.
 luk 1,73-75; 1 joh 4,18.
 gal 3,9-14.
 joh 7,38-39; hebr 10,19-21.
 jak 4,12; rom 14,4.
 apg 4,19; 5,29; 1 kor 7,23; matt 15,9.
 kol 2,20-23.
 1 kor 3,5; 2 kor 1,24.
 rom 6,1-2.
 gal 5,13; 2 pet 2,18-21; luk 1,74-75.